Rudolf Lukáč (športovec)

Ing. Mgr. Rudolf Lukáč (* 29. december 1969, Považská Bystrica) je tréner vzpierania a bývalý slovenský dlhoročný reprezentant. Je autorom dvoch kníh o vzpieraní.

 Vzdelanie 
V roku 1993 promoval na Technickej univerzite v Košiciach (odbor rádioelektronika) a v roku 2015 na Univerzite Mateja Bela v Banskej Bystrici (odbor učiteľstvo telesnej výchovy a trénerstvo).

 Športová kariéra 
Od roku 1992 do roku 2007 reprezentoval Slovensko vo vzpieraní. Počas tohto obdobia sa zúčastnil 11-krát na ME, 6-krát na MS a 2-krát na OH (1996, 2004). Medzi najlepšie umiestnenia patria 4. miesto na ME 2001, 5. miesto na MS v nadhode a 8. miesto na MS 1997, 2003. V rokoch 1989 – 2019 sa stal 25-krát majstrom Slovenska jednotlivcov, je držiteľom viac ako 60 slovenských rekordov v siedmich hmotnostných kategóriách. Trénoval pod vedením Mgr. Juraja Gubalu a Imreho Zsugu.https://www.olympic.sk/clanok/podla-trenera-martiny-hrasnovej-vzpieracov-rudolfa-lukaca-zlepsilo-situaciu-v-slovenskom

Zúčastnil sa Letných olympijských hier 1996 v Atlante (18. miesto) a Letných olympijských hier 2004 v Aténach (15. miesto).

 Trénerská kariéra 
V rokoch 2005 – 2019https://sportnet.sme.sk/spravy/trener-rudolf-lukac-nechce-vypustit-z-ust-slovo-medaila/ s krátkou prestávkou https://sport.aktuality.sk/ostatne-sporty/clanok/vzpieranie-seftrener-reprezentacie-rudolf-lukac-odstupil-2023052021201868234https://www.olympic.sk/clanok/reprezentacny-trener-vzpieracov-rudolf-lukac-je-so-ziskom-jednej-miestenky-do-ria-spokojny bol reprezentačným trénerom Slovenska a od roku 2010 je hlavným trénerom vzpierania VŠC Dukla Banská Bystrica.https://mybystrica.sme.sk/c/5213795/lukac-uz-oficialne-seftrenerom-v-dukle.html V tomto období sa spolu so svojím realizačným tímom podieľal na zisku 43 medailí z ME a MS v rôznych vekových kategóriách. Od roku 2011 spolupracuje s kladivárkou Martinou Hrašnovou,https://www.olympic.sk/clanok/podla-trenera-martiny-hrasnovej-vzpieracov-rudolfa-lukaca-zlepsilo-situaciu-v-slovenskom striebornou z ME 2011, 2013, bronzovou z MS 2009 a účastníčkou piatich OH. Ako tréner vzpierania a atletiky sa zúčastnil na troch OH (2008, 2016, 2020).

 Publikačná činnosť 
Je autorom dvoch odborných publikácií týkajúcich sa vrcholového vzpierania a metodiky výučby techniky vzpierania: „Mystérium posledných dní do súťaže“ (2019) a „Vzpieranie pre všetkých“ (2023).https://arl1.library.sk/arl-umb/sk/detail-umb_un_cat-0323958-Vzpieranie-pre-vsetkych/

Je propagátorom zavádzania vzpierania do prípravy vrcholových športovcov v iných športových odvetviach, kde vytvoril svoj ucelený metodický postup výučby vzpierania, ktorý prezentuje aj na internete.https://www.youtube.com/watch?v=nyeoahK2ELw

 Referencie 

 Externé odkazy 
 Rudolf Lukáč
 Rudolf Lukáč OH

Kategória:Slovenskí vzpierači
Kategória:Slovenskí tréneri
Kategória:Slovenskí olympionici
Kategória:Absolventi Technickej univerzity v Košiciach
Kategória:Absolventi Univerzity Mateja Bela v Banskej Bystrici
Kategória:Osobnosti z Považskej Bystrice
Kategória:Vzpierači na Letných olympijských hrách 1996
Kategória:Vzpierači na Letných olympijských hrách 2004